421.030

Ordinaziun davart ulteriuras structuras dal di (ordinaziun davart structuras dal di)

dals 19-03-2013 (versiun dals 01-08-2024)

sa basond sin l'art. 97 da la lescha davart las scolas popularas dal chantun Grischun (lescha da scola)1) e sin l'art. 10 da la lescha davart la promoziun da la tgira d'uffants cumplementara a la famiglia en il chantun Grischun (lescha davart la promoziun da la tgira d'uffants cumplementara a la famiglia)2)

relaschada da la regenza ils 19 da mars 2013

Champ d'applicaziun

Art.  1 1 Questa ordinaziun vegn applitgada per las premissas, per la renconuschientscha, per la planisaziun, per la realisaziun e per la finanziaziun da las ulteriuras structuras dal di.

2 Exclusas dal champ d'applicaziun da questa ordinaziun èn:

la tgira d'uffants cumplementara a la famiglia;

a)

l'assistenza durant las uras da bloc prescrittas da la lescha.

b)

Noziuns

Art.  2 1 En questa ordinaziun valan sco:

a)

b)

c)

d)

instituziuns ch'èn responsablas per la scola: vischnancas u corporaziuns da vischnancas che mainan la scola populara publica tenor la lescha da scola;

ulteriuras structuras dal di: purschidas d'assistenza da las instituziuns ch'èn responsablas per la scola a favur da scolaras e scolars da la scola populara publica che han lieu durant las emnas da scola e che surpassan l'assistenza durant las uras da bloc prescrittas da la lescha;

tgira   d'uffants   cumplementara   a   la   famiglia:   purschidas   d'assistenza   da   las vischnancas u d'organisaziuns privatas ordaifer las ulteriuras structuras dal di;

unitad d'assistenza cumenzada: unitad d'assistenza d'ina tgira l'avantmezdi u il suentermezdi che na dura betg 1 ura, ma che vegn purschida per almain 30 minutas.

1) DG 421.000 2) DG 548.300 * tabellas da las modificaziuns a la fin dal relasch

1

421.030

Art.  3

Purschidas d'assistenza 1. furmas

1 Las   ulteriuras   structuras   dal   di   pon   consister   da   las   suandantas   purschidas d'assistenza:

a)

b)

c)

tgira d'avantmezdi;

tgira da mezdi;

tgira da suentermezdi.

2. cuntegn e temps

Art.  4 1 La tgira d'avantmezdi cumenza il pli baud a las 07.30 e dura fin il pli tard al cumenzament da la tgira da mezdi.

2 La   tgira   da   mezdi   cumpiglia   il   gentar   e   l'assistenza.   Ella   cumenza   cun   la   fin generala da l'instrucziun d'avantmezdi e finescha cun il cumenzament general da l'instrucziun da suentermezdi.

3 La tgira da suentermezdi cumenza il pli baud cun la fin da la tgira da mezdi e dura fin maximalmain a las 18.00.

4 L'uffizi per la scola populara ed il sport (uffizi) po fixar excepziuns en il cas singul.

Unitad d'assistenza

Art.  5 1 Sco unitad d'assistenza da la tgira d'avantmezdi e da la tgira da suentermezdi vala 1 ura per scolara u scolar.

2 Ina tgira da mezdi per scolara u scolar vala sco in'unitad d'assistenza.

Art.  6

Obligaziun da purschida 1. basegn

1 Sch'igl   exista   in   basegn   d'ulteriuras   structuras   dal   di,   èn   las   instituziuns   ch'èn responsablas per la scola obligadas da porscher talas.

2 In basegn è avant maun, sche las persunas cun la pussanza dals geniturs d'almain otg   scolaras   e   scolars   d'in   lieu   da   scola   s'obligheschan   da   profitar   d'ina   tscherta unitad d'assistenza per il proxim onn da scola.

3 Las instituziuns ch'èn responsablas per la scola erueschan mintga onn il basegn.

Ellas fixeschan in termin per eruir il basegn. Per l'obligaziun da purschida valan las annunzias ch'èn vegnidas inoltradas fin a quest termin.

4 Las   instituziuns   ch'èn   responsablas   per   la   scola   publitgeschan   las   purschidas d'assistenza ed ils temps d'assistenza fin il pli tard 2 mais avant il cumenzament da l'onn da scola.

2. perioda

Art.  7 1 L'obligaziun da purschida en cas da basegn vala:

a)

b)

durant las emnas da scola;

da glindesdi fin venderdi cun excepziun dals firads;

2

c)

da las 07.30 fin a las 18.00.

421.030

3. purschida d'assistenza en blocs

Art.  7a * 1 Las   instituziuns   ch'èn   responsablas   per   la   scola   pon   concepir   las   purschidas d'assistenza   er   en   furma   da   blocs.   Per   quai   ston   dentant   esser   ademplidas   las suandantas premissas:

a)

las   instituziuns   ch'èn   responsablas   per   la   scola   han   almain   500   scolaras   e scolars u almain 12 000 unitads d'assistenza per onn da scola; decisivas èn en quest connex mintgamai las cifras da l'onn precedent;

in bloc dura a partir dal cumenzament u il pli tard a partir da la fin da la tgira da mezdi fin almain a las 17.00;

durant il bloc exista in basegn nuninterrut areguard il temp dad 8 scolaras e scolars per unitad d'assistenza;

unitads d'assistenza che na vegnan betg duvradas vegnan bunifitgadas a las persunas responsablas per l'educaziun ed al chantun;  la bunificaziun po er vegnir fatga en moda pauschala;

en cas d'ina bunificaziun pauschala vegn la procentuala eruida periodicamain durant almain in'emna da scola.

b)

c)

d)

e)

2 Davart excepziuns da l'alinea 1 litera a decida l'uffizi.

Cumpetenza da las instituziuns ch'èn responsablas per la scola

Art.  8 1 Las instituziuns ch'èn responsablas per la scola èn cumpetentas per la gestiun e per la finanziaziun da las ulteriuras structuras dal di.

2 Ellas pon surdar la gestiun da las ulteriuras structuras dal di per part u dal tuttafatg ad organisaziuns privatas. Las instituziuns ch'èn responsablas per la scola fan ina cunvegna cun las organisaziuns privatas.

Cumpetenza da l'uffizi Art.  9 1 L'uffizi exequescha questa ordinaziun.

2 En il rom da la surveglianza controllescha el periodicamain en spezial, sche:

a)

las premissas da la renconuschientscha per las purschidas d'assistenza èn avant maun;

il basegn è vegnì eruì correctamain;

las   instituziuns   ch'èn   responsablas   per   la   scola   sa   participeschan   als   custs normads almain en la medema dimensiun sco il chantun.

b)

c)

Art.  10

Renconuschientscha da las purschidas d'assistenza 1. cumpetenza, premissas e durada

1 L'uffizi decida davart la renconuschientscha.

3

421.030

2 La   renconuschientscha   da   las   purschidas   d'assistenza   vegn   concedida,   sche   las premissas tenor l'artitgel 9 alinea 1 literas a, d ed f da la lescha davart la promoziun da la tgira d'uffants cumplementara a la famiglia en il chantun Grischun dals 18 da matg 2003 èn ademplidas.

3 La renconuschientscha vegn mintgamai concedida per maximalmain 4 onns.

2. procedura

Art.  11 1 Per   renconuscher   per   l'emprima   giada   purschidas   d'assistenza   inoltreschan   las instituziuns ch'èn responsablas per la scola ina dumonda a l'uffizi fin il pli tard la fin da   matg.   A   la   dumonda   ston   vegnir   agiuntads   ils   documents   menziunads   en l'alinea 3.

2 La renconuschientscha vegn renovada en il rom da l'evaluaziun periodica da las scolas popularas.

3 L'uffizi prenda en spezial invista dals suandants documents:

a)

indicaziuns   davart   organisaziuns   privatas,   sche   la   gestiun   da   las   ulteriuras structuras dal di è vegnida surdada a talas;

cunvegna cun talas organisaziuns privatas;

concept da tgira e da gestiun;

plan   da   plazzas   e   qualificaziun   da   las   collavuraturas   e   dals   collavuraturs resguardond las prescripziuns dal dretg davart la protecziun da datas;

indicaziuns davart il dumber, davart la grondezza e davart l'equipament da las localitads;

reglament da tariffas.

b)

c)

d)

e)

f)

Approvaziun da las tariffas

Art.  12 1 Cun   renconuscher   las   purschidas   d'assistenza   valan   er   las   tariffas   per   las contribuziuns da las persunas cun la pussanza dals geniturs sco approvadas.

Contribuziuns chantunalas

Art.  13 1 Contribuziuns chantunalas vegnan pajadas per unitads d'assistenza, sche:

a)

b)

las purschidas d'assistenza respectivas èn vegnidas renconuschidas ordavant;

las purschidas d'assistenza respectivas ed ils temps d'assistenza respectivs èn vegnids publitgads uffizialmain il pli tard 2 mais avant il cumenzament da l'onn da scola; e

c) * ellas èn effectivamain vegnidas duvradas respectivamain èn vegnidas fixadas

ordavant en moda pauschala da l'instituziun responsabla per la scola.

2 Per   mintga   unitad   d'assistenza   cumenzada   paja   il   chantun   las   suandantas pauschalas a las instituziuns ch'èn responsablas per la scola:

a) * 2.50 francs per unitad d'assistenza da la tgira d'avantmezdi e da la tgira da

suentermezdi;

b) * 3.70 francs per la tgira da mezdi.

4

421.030

3 Las instituziuns ch'èn responsablas per la scola ston far – tenor las prescripziuns dal departament – fin il pli tard ils 31 da fanadur in rendaquint per onn da scola, che cuntegna   la   cumprova   almain   dal   dumber   d'unitads   d'assistenza   per   purschida d'assistenza.

4 Las pauschalas correspundan al stadi da l'index naziunal dals pretschs da consum da 107,0 puncts (index da basa dal december 2005). Il departament las po adattar a la chareschia, sche l'index naziunal dals pretschs da consum è sa midà per almain 10 pertschient. *

Contribuziuns da las persunas cun la pussanza dals geniturs

Art.  14 1 Las   instituziuns   ch'èn   responsablas   per   la   scola   han   il   dretg   d'incassar   da   las persunas   cun   la   pussanza   dals   geniturs   contribuziuns   per   finanziar   las   ulteriuras structuras dal di.

2 Las contribuziuns ston vegnir reducidas proporziunalmain, sche las contribuziuns chantunalas surpassan ils custs che restan a las instituziuns ch'èn responsablas per la scola.

3 Las   instituziuns   ch'èn   responsablas   per   la   scola   pon   fixar   las   tariffas   tenor   la capacitad economica da las persunas cun la pussanza dals geniturs.

Art.  15 1 Questa ordinaziun entra en vigur il 1. d'avust 2013.

Entrada en vigur

5

421.030

Tabella da las modificaziuns - tenor conclus

Conclus 19-03-2013 20-08-2019 20-08-2019 18-06-2024 18-06-2024 18-06-2024

Entrada en vigur 01-08-2013 01-09-2019 01-09-2019 01-08-2024 01-08-2024 01-08-2024

Element relasch Art. 7a Art. 13 al. 1, c)

Art. 13 al. 2, a)

Art. 13 al. 2, b)

Art. 13 al. 4

Modificaziun emprima versiun integraziun midada midada midada midada

Publicaziun en la CUL - 2019-017 2019-017 2024-020 2024-020 2024-020

6

421.030

Tabella da las modificaziuns - tenor element

Element relasch Art. 7a Art. 13 al. 1, c)

Art. 13 al. 2, a)

Art. 13 al. 2, b)

Art. 13 al. 4

Conclus 19-03-2013 20-08-2019 20-08-2019 18-06-2024 18-06-2024 18-06-2024

Entrada en vigur 01-08-2013 01-09-2019 01-09-2019 01-08-2024 01-08-2024 01-08-2024

Modificaziun emprima versiun integraziun midada midada midada midada

Publicaziun en la CUL - 2019-017 2019-017 2024-020 2024-020 2024-020

7